
Jutarnja molitva. 

Sve. U ime Oca i Sina i Duha 
Svetoga. Amen. 

Biagosloveno budi sveto i neraz^- 
đruživo Trojstvo sada, svagda i u vi.' 
jeke vijekova. Amen. 

Slava Ocu, koji me stvorio, slava 
Sinu, koji me otkupio, slava Duhu 
Svetomu, koji me na sv. krstu posvetio 
i svoje milosti i darove u moje srce 
izlio. 

Biagosloveno budi sveto i bezgrješno 
začeće blažene Djevice Marije. 

V. Oče naš, koji si na nebesima, 
sveti se ime tvoje; dođi kralje.stvo tvoje; 
budi volja tvoja, kako na nebu tako i 
na zemlji. 

R. Kruh naš svagdanji daj nam danas; 
i otpusti nam duge naše, kako i mi 

otpuštamo dužnicima našim; i ne U' 
vedi nas u napast, nego izbavi nas od 
zla. Amen. 

V. Zdravo Marijo, milosti puna, Go" 
spodin s tobom, blagoslovcna ti među 
ženama, i blagosloven plod utrobe 
tvoje, Isus. 

R. Sveta Marijo, Majko Božja, moli 
za nas grešnike, sada i u čas smrti 
naše. Amen. 

V. Vjerujem u Boga Oca svemo'- 
gućega, stvoritelja neba i zemlje. I u 
Isusa Krista, Sina njegova jedinoga. 
Gospodina našega, koji je začet po 
Duhu svetom, rođen od Marije Djevice, 
mučen pod Poncijem Pilatom, raspet, 
umro i pokopan, sašao nad pakao, 
treći dan uskrsnuo od mrtvih, uzašao 
na nebesa, sjedi o desnu Boga, Oca 
svemogućega j odonud ce doci suditi 
žive i mrtve. 

R. Vjerujem u Duha Svetoga, svetu 
Crkvu katoličku, općinstvo svetih, O' 
proštenje grijeha, uskrsnuće tijela i 
život vječni. Amen. 

Sve. Gospodine, gospodine, koli je 
divno ime tvoje po svoj zemlji. 


V. Slava Ocu i Sinu i Duhu Sve-- 
tomu. 

R. Kako bijaše u početku, tako i 
sada i vazda i u vijeke vijekova. 
Amen. 

Sve. Djela naša molimo te, Gospo^' 
dine, milošću svojom preteci i pomoću 
svojom prati, da se svaka naša mo^ 
litva i djelo s tobom uvijek počinje i 
po tebi započeto da se dovrši. Po 
Kristu Gospodinu našemu. Amen. 

V. Udostoj se. Gospodine, ovaj dan 

R. Sačuvati nas bez grijeha. 

V. Smiluj nam se. Gospodine. 

R. Smiluj nam se. 

V. Tvoje milosrđe bilo uvijek s 
nama. 

R. Kako se u te ufasmo. 

V. Gospodine, usliši molitvu moju. 

R. I vapaj moj k tebi neka dođe. 

Ređuša. Pomolimo se. 

Gospodine, Bože svemogući, koji si 
dao, da doživimo početak ovoga dana, 
svojom nas moći štiti, da ni na kakav 
grijeh ne pristanemo, nego da na vr.- 
šenje tvoje pravde smjeraju uvijek naši 

govori, misli i djela. Po Kristu Go-- 
spodinu našemu. Amen. 

Sve. Dobri anđele, vjerni čuvaru 
moj, ne ostavi me, rasvijetli mi dušu 
i ravnaj korake, nastoj o spasenju mo¬ 
jemu ; sveti vođo moj, uščuvaj u meni 
trajnu želju i milost, da vazda činim 
dobro. A.mcn. 

Bože moj, vjerujem u te, ali ojači 
vjeru moju: ufam se u te, ali okrijepi 
ufanje moje; ljubim te, ali umnoži 
ljubav moju; kajem se što sam sagri¬ 
ješila, ali povećaj kajanje moje. 

V. Anđeo Gospodnji nayije.stio Mariji. 

R. I ona je začela po Duhu Svetomu, 

Y. Zdravo Marijo itd. 

R. Sveta Marijo itd. 

V. Evo službenice Gospodnje. 

R. Neka mi bude po riječi tvojoj. 

V. Zdravo Marijo itd. 

R. Sveta Marijo itd. 

V. 1 riječ je tijelom postala. 

R. I prebivala među nama. 

V. Zdravo Marijo itd. 

R. Sveta Marijo itd. 

V. Moli za nas, sveta Bogorodice i 

R. Da dostojni postanemo obećanja 
Kristovih. 


Reduša. Pomolimo sc. 

Milost svoju molimo te. Gospodine, 
ulij u duše naše, da mi, koji smo po 
anđelovu navještenju spoznali utjelo¬ 
vljenje Krista, Sina tvoga, po muci 
njegovoj i križu k slavi uskrsnuća pri¬ 
vedeni budemo. Po istom Kristu Go¬ 
spodinu našemu. Amen. 

U vrijeme uskrsno i to uključivo od podne 
Velike subote do uključivo podne subote uoči 
presv. Trojstva nioii se uvijek stojeći Regina 
coeli, kako slijedi: 

Regina coeli. 

V. Kraljice neba, raduj se! Aleluja. 

R. Jer koga si dostojna bila nositi. 
Aleluja. 

V. Uskrsnu, kako je rekao. Aleluja. 

R. Moli za nas Boga. Aleluja. 

V. Veseli se i raduj. Djevice Marijo ! 
Aleluja. 

R. Jer je uskrsnuo Gospodin doista. 
Aleluja. 

Reduša. Pomolimo se. 

Bože, koji si se dostojao obradovati 
svijet uskrsnućem Sina svoga, Gospo¬ 
dina našega Isusa Krista; daj, molimo 

te, da po Majci njegovoj, Djevici Mariji, 
zadobijemo radosti vječnoga života. 
Po istom Kristu Gospodinu našem. 
Amen. 

0 Gospođo moja. 

Sve. O Gospođo moja, o Majko 
moja, Tebi se sva predajem, pa da ti 
se pokažem odanom, posvećujem ti 
danas svoje oči, svoje uši, svoja usta, 
svoje srce, upravo svu sebe. Kad sam 
dakle sva tvoja, o premila Majko, ču-- 
vaj me i brani kao stvar i svojinu svoju. 

Sveti Josipe, sv. Vinko, sv. Katarino, 
sv. Terezijo od maloga Isusa i svi sveti 
i svetice Božje, molite za me, branite 
me od svakoga zla duše i tijela i prP 
vedite me u život vječni. Amen. 
Presveto Srse Isusovo, 
ja se u te ufam! 

Presveto Srce Isusovo, 
dođi kraljestvo tvoje. 

Presveto Srce Isusovo, 
sve za Tebe! 

Sveti Josipe, hranitelju Isusa Krista 
i zaručniče Djevice Marije, moli za nas 
i za one, koji će danas umrijeti. 


Spomeni se. 

Spomeni se, o predobrostiva Djevice 
Marijo, da se nije čulo od vijeka, da bi 
ti koga ostavila, koji se pod tvoju 
obranu utekao, tvoju pomoć zamolio, 
tvoj zagovor zaprosio. Tim pouzdanjem 
obodrena utječem se k tebi. Djevice 
djevica, k tebi. Majko, dolazim, pred 
tobom uzdišući grešnica stojim; nemoj. 
Majko riječi Božje, riječi mojih pre.- 
zreti, nego ih posluhni milostivo i 
usliši. Amen. 

V. Slava Ocu i Sinu i Duhu Sve¬ 
tomu. 

R. Kako bijaše u početku, tako i 
sada i vazda i u vijeke vijekova. Amen. 

V. Pokoj vječni daruj. Gospodine, 
svim vjernim preminulima. 

R. I svjetlost vječna svijetlila im, 

V. Počivali u miru. 

R. Amen. 

Sveta misa. 

Na početku: 

O Bože, pred tobom — padam na 
koljena — i mislim na Isusa raspetoga. 

Ja ću sada s misnikom — i sa svojim 
anđelom — ovu svetu misu Bogu 
žrtvovati. 

Na evanđelje. 

Zato smo kršteni, — da u tc, o Bože, 
vjerujemo, — da slu.šamo tvoga sina 
Isusa, — da po nauku crkve tvoje 
živimo, — Ja to obećaj em pred svim 
svijetom. 

Ha prikazanje. 

Kruh i vino — prikazuje sada mis-- 
nik — i moli Boga za sve. — I ja 
s misnikom prikazujem — prikazujem 
Bogu sebe — svoju dušu i tijelo — 
dobročinitelje i sve ljude. — Ja ću od’' 
sada Bogu — dušom i tijelom služiti — 
bježat ću svako zlo — a samo dobro 
činiti. 

Na podizanje. 

U ime Oca i Sina i Duha Svetoga. 
Amen. 

O Isuse, vjerujem u te! O Isuse, 
ufam se u te! O Isuse ljubim te 
nada sve ! 

U ime Oca i Sina i Duha Svetoga. 
Amen, 


U ime Oca i t d. 

O Isuse, oprosti nam! 

O Isuse, usliši nas! 

O Isuse, smiluj se nama! 

U Ime Oca i t d. 

O Isuse raspeti, — tvoju neizmjernu 
ljubav — na križu i ovdje na žrtve-' 
niku — ne ću nikada zaboraviti. 

Ha pričest. 

Gospodine, nijesam dostojna, — da 
tiniđeš pod krov tijela moga, — nego 
reci samo riječ — i ozdravit će duša 
moja. (triput). 

O da se mogu sada s misnikom 
pričestiti, — o da se Isus i u moje srce 
svrati! — O mili Isuse, — tebi ću u 
svome srcu stan pripraviti, — da ti 
prebivaš — a ne drugi u mom srcu. — 
Ti sam veselje moje budi, — a sada 
dođi k meni s milošću svojom — i ni' 
kada ne ostavi mene. 

Na blagoslov. 

Blagoslovio nas Bog Otac, Sin i Duh 
Sveti. — O Bože blagoslovi nas — po 
vrijednosti ove svete mise. — Mi smo 
ništa bez tvoga blagoslova. — BlagO' 

slovi nas, o mili Bože, — svu zemlju 
i sve ljude. — Daj, da se svi obrate, — 
koji se dosad obratili nijesu, — Daj, 
da te mi sve više i više ljubimo — 
da tvoja dobra djeca ostanemo — na 
sve vijeke Amen. 

Opća ispovijed. 

Ispovijedam se Bogu svemogućemu, 
blaženoj Mariji vazda Djevici, blaženo¬ 
mu Mihaelu arkanđelu, blaženomu 
Ivanu Krstitelju, svetim apostolima 
Petru i Pavlu, svim Svetima i vama, j 

oče, da zgriješili vrlo mnogo mišlju, I 

riječju i djelom: moj grijeh, moj grijeh, | 
moj preveliki grijeh! Zato molim bla¬ 
ženu Mariju vazda Djevicu, blaženoga 
Mihaela arkanđela, blaženoga Ivana 
Krstitelja, svete apostole Petra i Pavla, 
sve svete i vas, oče, da se molite za 
me kod Go«poda Boga našega. 

Pod obranu 

Pod obranu sc tvoju utječemo sveta 
Bogorodice, naših prošnja ne prezri u 
potrebama našim, nego od svih pogibiji 
oslobodi nas vazda. Djevice slavna i 
blagoslovena. Gospođo naša, posred¬ 


nice naša, zagovornice naša, sa svojim 
nas sinom pomiri, svojemu nas Sinu 
preporuči, svojemu nas Sinu izruči. 

V. Moli za nas, sveta Bogorodice. 

R. Da dostojni postanemo obećanja 
Kristovih. 

Božansko Srce Isusovo. 

Božansko Srce Isusovo, ja ti prika¬ 
zujem po bezgrešnom Srcu Marijinu 
sve molitve, djela r trpljenja ovoga da¬ 
na u naknadu za naše uvrede i na sve 
one nakane, na koje se ti neprestano 
prikazuješ na oltaru. Osobito ti ih 
prikazujem za sv. Crkvu, za sv. Oca 
papu i za sve potrebe, koje se ovoga 
mjeseca i dana preporučuju članovima 
Apostolstva molitve. 

Dušo Kristova 

Dušo Kristova, posveti me. 

Tijelo Kristovo, spasi me. 

Krvi Kristova, napoj me. 

Vodo iz prsa Kristovih, operi me. 

Muko Kristova, potkrijepi me. 

O dobri Isuse, usliši me. 

Među rane svoje sakrij me. 

Ne dopusti, da se odijelim od tebe. 

Od neprijatelja pakosnoga brani me. 
Na čas smrti moje zovni me. 

I zapovjedi mi, da dođem k tebi. 

Da te sa Svetima tvojim hvalim 
U vijeke vijeka Amen. 



MoSiiva preci raspetim Spasiteljem. 

Evo ja, o dobri i preslatki Isuse, 
pred tvojim licem bacam se na koljena 
i najvećim žarom srca molim te i za^ 
klinjcm: daj, utisni u moje srce živa 
čuvstva vjere, ufanja i ljubavi, te pravu 
pokoru za moje grijehe i najčvršću volju, 
da ih popravim, dok s velikim ganućem 
i žalošću tvojih pet rana u sebi razrnk 
šljam i u duhu promatram, imajući 
pred očima ono, što je već u tvoja usta 
stavio prorok David o tebi, dobri Isuse: 


„Probodoše ruke moje i noge moje; 
prebrojiše sve kosti moje." 

Molitva prije blagovanja. 

V. Blagoslovi, Oče nebeski, na.s i 
ove svoje darove, što ćemo ih blago-- 
vati po velikoj dobroti tvojoj. 

R. Udijeli nam milost, cla sve što 
uživamo, bude tebi na slavu, a nama 
na korist, te da se nikada ne rastanci 
mo od ljubavi tvoje. Po Kristu 
Gospođinu našemu. Amen. 

V. Oče naš i t d. 

R. Kruh naš i t d. 

V. Zdravo Marijo i t đ. 

R. Sveta Marijo i t d. 

Poslije blagovanja. 

V. Hvala ti, Oče nebeski, što si nas 
nevrijedne nahranio, što nam očinski 
daješ milosti i sveudilj svoje blagodati 
dobrostivo dijeliš. 

R. Hvala i slava tebi. Oče, na nebu, 
mir ljudima na zemlji, milost našim 
dobročiniteljima, pokoj vječni svim 
preminulim kršćanima, a iza ovoga 
prolaznoga života daj, da dospijemo u 
vječnu radost i blaženstvo. Amen. 

V. Oče naš i t d. 

R. Zdravo Marijo i t d. 

Molitva prije nauka. 

V. Dođi Duše sveti, napuni srca 
svojih vjernih i oganj svoje ljubavi u 
njima užezi. 

Pošlji Duha svoga i stvorit će se. 

R. I obnovit ćeš lice zemlje. 

Sve. Pomolimo se 

Bože, koji si srca vjernih poučio ra^ 
svjetljenjem Duha Svetoga, daj nam u 
istom Duhu što je pravo razumjeti i 
s njegove se utjehe vazda veseliti. Po 
Kristu Gospodinu našemu. Amen. 

Ouhovna sv. pričest. 

Isuse moj! Ja vjerujem, da si pri.- 
sutan u presv. Sakramentu. Ja se 
ufam u tvoje neizmjerno milosrđe. Ja 
te ljubim nada sve. Iz ljubavi prema 
tebi kajem se iz svega srca za sve gri-' 
jebe svoje i odlučujem, da ne ću 
nikada više griješiti. Moja duša čezne 
za toborn; no jer te ne mogu sada 
bitno primiti u presvetom Sakramentu, 
dođi bar duhovnim načiirom u srce 


moje . . . Grlim te, Isuse moj, kao 
da si u mom srcu zaista prisutan, sje.- 
dinjujem se posve s tobom. O ne daj, 
da se ikada od tebe rastavim. 

Isusu. 

Pred tebe hrlim, o Isuse, 

Po Majci tvojoj molim te. 

Da iz te bijede spasiš me. 

Ja čvrsto držim. Bože moj, 

4 Da blagoslov mi dat ćeš svoj, 

I svim srcem nadam se. 

Da tva me milost krijepit će. 

Svom dušom svojom ljubim te. 

Da okajern sad grijehe sve, 

) Od kojih, mili, dostoj se. 

Oprostit me, o Isuse! 

Jer volja mi je poboljšat se. 

Već nikada žalostit te. 

Stog sva se tebi predajem, 

I za te trpjet radujem, 

A bližnjega ću ljubiti 
Baš tebe radi, Svevišnji, 

O Isuse, ja molim te. 

Da iz te bijede spasiš me. 

Da s anđelima, s Josipom i Marijom 
Moja duša uzmogne vijekom gledat te, 
Amen, 

Večernja molitva. 

Sve. U ime Oca i Sina i Duha 
Svetoga Amen. 

Svemogući i vječni Bože, padam na 
koljena pred tobom i klanjam se tebi, 
Bogu živomu i pravomu, Sti^oritelju, 
Otkupitelju I posvetitelju svomu, Vje-- 
rujem u te, o vječna istino! Ufam se 
u te, o milosrđe beskrajno! Ljubim, 
te, o dobroto neizmjerna! Zahvaljujem 
ti za sve darove tvoje, a osobito što si 
me danas od svakoga zla duše i tijela 
milostivo sačuvao. 

Prem.ilostivi Bože, prosvijetli nii 
parnet, da se spomenem sviju grijeha 
svojih, u koje sam danas pala. Pro^ 
moju, da skrušenim srcem 
požalim, što sam uvrijedila tebe, nai-- 
veće dobro svoje. 

(Ispituj se sada, što si danas sagriješila mišlju, 
riječju, činom, propuštanjem dobra). 

Ah pomiluj me. Bože, po velikom 
milosrđu svome! Poznajem preveliku 
zloću svoju, ali poznajem i veliko mi¬ 
losrđe tvoje. I zato se kajem. Bože 
moj, i žao mi je iz svega srca, što sam 
uvrijedila tebe. Boga svojega, neizmjer¬ 


no dobro, koga ljubim više negoli isto 
drugo. Ah kanio sreće, da sam prije 
umrla, nego tebe uvrijedila! Opro-sti 
mi. Gospodine, oprosti! Obećajem 
čvrsto, da ču se ubuduće po milosti 
tvojoj čuvati svakoga grijeha i dostojnu 
pokoru činiti. 

Udijeli mi. Gospodine milost svoju, 
da u svemu ugodim presvetoj volji 
tvojoj. Amen. 

Brani nas. Gospodine, kad bdimo; 
čuvaj nas, kad spavamo, da bdimo s 
Kristom i počivamo u miru. 

V. Dostoj se. Gospodine, ovu noć. 

R. Sačuvati nas od grijeha, 

V'. Smiluj nam se. Gospodine! 

R. Smiluj nam se. 

V. Milosrđe tvoje bilo uvijek s nama. 

R. Kako se u te ufasmo. 

V. Gospodi.ue, usiiši molitvu moju 

R. I vapaj moj k tebi neka dođe. 

Sve. Pohodi, molimo te. Gospodi¬ 
ne, prebivalište ovo i svaku zasjedu 
neprijateljsku od njega odvrni. A.nđeli 
tvoji sveti neka prebivaju u njemu, 
koji neka nas u miru čuvaju, a bla¬ 
goslov tvoj neka bude na nama vazda. 
Amen, 

Dopusti mi, Gospodne, ovu noć 
srećno i sveto počivati, da, kao što si 
ti naredio, okrijepim tijelo svoje za 
službu tvoju. Kolikogod puta ovu noć 
dahncm, toliko puta neka je hvaljeno 
sveto ime tvoje. 

Prečista Djevo i Majko Marijo, i svi 
sveti, branite me nočas od svakoga zla. 

Anđele Božji, koji si čuvar moj, 
m«ie tebi preporučenu od prevelike 
milosti Božanske prosvjetljuj, čuvaj 
upravljaj i vladaj ! Amen. 

Gospodin nas blagoslovio, od nagle, 
nenadane i zle smrti i od svakoga zla 
sačuvao i u vječni život priveo, i duša^' 
ma vjernih mrtvih pokoj vječni daro^ 
vao. Amen. 

Isuse, Marijo i Josipe, vam pokla-- 
njam srce svoje i dušu svoju. 

Isuse, Marijo i Josipe, budite mi u 
pomoći na čas smrti. 

Isuse, Marijo i Josipe, s vama neka 
se u rniru rastavi duša moja od tijela. 

Sveti Josipe, hranitelju Isusa Krista 
I zaručniče Djevice Marije, moli za nas 
i za one, koji ce noćas umrijeti. 

Anđeo Gospodnji kao ujutro. 

O Gospođo moja, ,, ,, 

Sv. Josipu. 

p Josipe, Oče sveti, 

Čuvaj kuću i posveti 
Svu obitelj, da se složi. 

Ljubav sveta da se množi. 

Mir, veselje k nama svrati. 

Strah Gospodnji nek nas prati, 
Krepošću da žićc plodi. 

Putem raja da nas vodi. 

Čuj nam, oče, molbu vruću, 

Čuvaj nas i svu nam kuću! 

Tebi ključe sve predajem. 
Gospodarom pripoznajem, 

Sve, što može nauditi 
Kući, dostoj odstraniti. 

U presvetoj Srca rani 
Ti nas, oče, sve nastani, 

Da živimo na tom svijetu 
Kao ti u Nazaretu. Amen. 

Prije spavanja. 

Bože moj, darujem ti srce svoje, 
daj mi milost dolire smrti. Dok ja 
spavam, ti moj dobri Isuse, bdij nada 
mnom, a ti anđele Čuvaru, ne ostavi 
me! 


Anđele Čuvaru mo?. 

Štitite!) u blagi, 

Koji si me čuvao 
Prošli danak dragi, 

Čuva), stiti, brani 3 ±ie 
O’, '■e noći crne, 

Đa mi tijelo počine. 

Život ne utrne. 

Utrne li, dušu mi 
Tad povedi Bogu, 

Da ga s tobom uvijeke 
Hvalit, slavit mogu. Amen. 

!susa, laku noć! 

Tone danak nosi sobom radosti i vaje, 

Eno lijepa večernjica na nebu već sjaje, 

U mom srcu sije danas ljepše zvijezde moć 
U toj tihoj dragoj crkvi, Krkte laku noć! 

U knjizi je mog života puna strana jedna, 
Pisala je patnje, ljubav, djela zla i vrijedna; 
Grijeh je velik, al je veća pokajanja moć, 
Dragi Bog će sve oprostit. Kriste laku noć! 

Sad ssm opet jedan korak (diže grobu stigla. 
Da sam barem korak više u nebu se digia. 
Nek me Čuva sve do groba Božjeg srca moć, 
Oltar nek je moja nada. Kriste laku noći’ 


Mislim sad na svoje mile tamo u daljini, 

Bože dragi, ja te molim, sve ih k sebi piimi, 
Hrvatsku uek domovinu spasi tvoja moć, 

Ja te zato vruće molim. Kriste iaku noći 

Primara sanak, što mi tvoja sad dobrota daje, 
Al i kroz san nek mi drago vječno svijetlo sjaje. 
Neka bdije pokraj mene anđeoska moć, 
Posljednji put kiičem evo: Kriste laku noć, 


Molitva u nuždi 

Mariji, Majci Božjoj, 

našoj vjernoj pomoćnici. 

Bogorodice Djevo majko moja, 

O daj da budem sva i vazda Tvoja, 

Tvoja u životu i na smrtni čas, 

Tvoja, kad mi srce para britki mač. 

Tvoja, kad me jad i bijeda kine, 

Tvoja, sad i kad mi vječnost sine. 
Bogorodice djevo Majko moja. 

O daj da budem sva i vazda Tvoja, 

U Te Majko stavljam nadu svu, 

K Tebi vapim, da mi pružiš ruku Tvu. 
Majko draga budi mi u pomoć, 

Majko blaga štiti me dan i noć. 

Daj o Majko, ravnaj vazda molbu moju, 

Daj o Majko, da strpljivo snašani muku svoju, 
Daj 0 Majko, da hrabro bijem duše boj. 

Daj, 0 Majko, prati svaki korak moj 
Mošna jesi, te mi pomoći možeš draga. 

Ti me ljubiš, pa mi pomoći hoćeš blaga, 

Ti mi pomoći moraš, jer si vjerna djeva. 

Srca mila kojoj iz ruku milost sjevs. 

Majko milosti, kršćana štit i obrana, grješnika 
Utočišće, spasa dvorana. 

Nado zemaljska, diko nebeska, utjeho žalosnih, 
Radosti Anđeoska. 

Tko je. Majko, molbu svoju slao k Tebi, 

Da je .Majko uslišala ne bi 

Zato vapim puna nade sad i svaki čas, 

Marija sluša, — Marija prima molbe gias. 

To vjerujem, zato hoću živjet i umrijet, 

U toj vjeri uzdrraat me neće sav svijet. 

Da, Marija moć pakla obara, 

A nebeska nam vrata otvara. 

Bogorodice djevo, Majko moja, 

O daj, đa budem sva i vazda Tvoja. 

Tvoja u životu i iia smrtni čas. 

Tvoja, kad mi ssce para britki mač, 

Tvoja, kad me jad i bijeda kine. 

Tvoja sad, i l:ad mi vječnost sine. 
Bogorodice djevo. Majko moja. 

O daj, da budem sva i vazda Tvoja , 

AMEN! 


N. V. S. B. 

